સંકેત પોતાની સફળતા પાછળનો બધો શ્રેય પોતાનાં માત-પિતાને આપે છે. આ અંગે તેના માતા જાગૃતિબેન અને પિતા કિશોરભાઈ કહે છે કે સંતાન જ્યારે આ પ્રકારની તકલીફોથી પીડાતું હોય ત્યારે દરેક મા-બાપની આંખો છલકાઈને ભગવાનને કોસતી હોય છે પણ અમે ભગવાનને ગમ્યું તે ખરું…!એવું માની કઈ રીતે જીવનમાં આગળ વધી શકે તેને જ પોતાના જીવનનું લક્ષ્ય માની, તેનો સાથ આપતાં ગયાં. આવા બાળકો જ્યારે જન્મે છે લોકો તેને ભાર સમાન ગણવા લાગે છે પણ તે અમારા માટે ભાર સમાન નહિ પણ અમારો જીવનનો આધાર છે.